Жәларбжьаратәи ацхыраара аҳасабала, ҳара 2,1 миллиард адоллар адыҧхьалара ҳалшеит, — иҳәеит афинансқәа рминистр Лаша Хуцишвили апарламент апленартә аилатәараҿы данықәгылоз.
«Апандемиа ҳҽазыҟаҵаны ҳаҧылеит. Жәларбжьаратәи авалиутатә фонди аҟны апрограмма ҳаман. Жәларбжьаратәи афинанстә институтқәа ҳтәыла агәра ргоит, ареформақәа рпакет ду ҳамоуп. Абри зегьы абзоурала, адонорцәеи ҳареи қәҿиарала аус еицаауеит. Жәларбжьаратәи афинанстә институтқәа рыцхыраара ала, апандемиа аҿагыларагьы ҳалшеит, амакроекономикатә ҭышәынтәаларагьы еиқәҳархеит », — иҳәеит афинансқәа рминистр.
Лаша Хуцишвили иҳәамҭала, 2020-2021 шықәсқәа рзы апандемиа амшала, абиуџьет аҟынтә иныхын 7,2 миллиард лари.
«Ҳәарада, апандемиа амшала, абиуџьет азарал ду аиуит. Аекономика акаҳара атәыла абиуџьет ианыҧшит. Агәабзиарахьчаразы ахарџьқәа рацәан, абри аусхкы азы 0,9 миллиард лара ала иаҳа ирацәаны аҧара иныхын. Зынӡа, 2020-2021 шықәсқәа рзы, апандемиазы абиуџьет аҟынтә иныхын 7,2 миллиард лари», — иҳәеит Лаша Хуцишвили.